Sustrai Colina

Sustrai Colina Akordarrementeria (Urruña, Lapurdi, 1982ko urriaren 20a) bertsolaria, bertso irakaslea eta kazetaria da. Zuzenbideko lizentzia du. Xilaba Bertsulari Xapelketa bi aldiz irabazi du.

Biografia 

Ikastolan egin zituen lehen ikasketak. Pilotazale amorratua, esku huska pilotan aritu zen bost urte zituenetik hamazazpi urte bete arte.

Egun, bertsolaritzan dabil buru-belarri: bertsotan aritu ez ezik, irakatsi ere egiten du, Hendaian. Bertso saioetan ere kantukide ohikoena duen Amets Arzallusekin batera dihardu bertso irakasle.

Gainera, zutabeak idazten ditu Berria egunkarirako, eta elkarrizketak Argia astekarirako. Ze Esatek! taldearen Ibilita ikasten da erortzen diskarako hiru abestiren hitzak egin ditu.

Bertsolaritzako ibilbidea 

Donostian egin zuen bere lehen plaza, 1992an, Gipuzkoako Eskolarteko txapelketan. Ordutik aurrera hainbat txapelketetan parte hartu izan du; 2000an Iparraldeko Bertsolari Gazteen txapelketa irabazi zuen, eta, nagusien mailan, 2000 eta 2003 arteko Nafarroako txapelketetan parte hartu du, baita 2001eko Euskal Herriko Bertsolari Txapelketa Nagusian finalista izan zen eta bosgarren egin zuen. Hurrengo hiru ekitaldietan ere finalean aritu da.

2014an eta 2016an Iparraldeko Xilaba Bertsulari Xapelketa irabazi du.

Lorpenak 
 Bertsolari Txapelketa Nagusia
 Hirugarrena 2017an.
 Laugarrena 2022an.
 Bosgarrena 2001ean.
 Finalista (6): 2001, 2005, 2009, 2013, 2017, 2022.
 Xilaba Bertsolari Xapelketa
 Txapeldun (2): 2014, 2016.
 Bigarrena (1): 2008.
 Finalista (5): 2008, 2010, 2012, 2014, 2016.
 Nafarroako Bertsolari Txapelketa
 Bigarrena (2): 2002, 2003.
 Finalista (4): 2000, 2001, 2002, 2003.
 Euskal Herriko Eskolarteko Txapelketa:
 Txapeldun (1): 2000
 Txapeldn orde (1): 1999

Erreferentziak

Kanpo loturak 

 Sustrai Colinak eginiko elkarrizketak, Argia astekarian argitaratuak.

Lapurdiko bertsolariak
Urruñarrak
Euskal kazetariak
Lapurdiko irakasleak